
1. PENGENALAN

	1.1	Petender yang berjaya dikehendaki membekal, menghantar, memasang, merekabentuk, membangun, mengintegrasi, mengujilari, mentauliah dan menyelenggara perkakasan serta perisian Sistem Perakaunan BERNAMA (SPB) untuk Pertubuhan Berita Nasional Malaysia (BERNAMA). Sistem Aplikasi SPB baru yang akan dibekalkan hendaklah berkonsepkan Commercially-Off-The-Shelf yang berasaskan piawaian yang ditetapkan dalam Kriteria Pematuhan Standard Accounting System For Government Agencies (SAGA) (seperti dalam LAMPIRAN D-14) 

	1.2	Sistem aplikasi tersebut hendaklah diubahsuai atau customised bagi memenuhi keperluan operasi Jabatan Kewangan dan Akaun BERNAMA. (seperti dalam LAMPIRAN C-3), Kelulusan daripada Jawatan Kuasa Teknikal Akauntan Negara (JKTAG). 

	1.3	Skop kerja yang terkandung di dalam dokumen ini memberi gambaran keseluruhan keperluan pelaksanaan SPB.  Ini adalah penting supaya petender dapat memahami dengan lebih mendalam konsep dan keperluan SPB serta mencadangkan pelaksanaannya. Komponen-komponen utama skop kerja adalah meliputi tetapi tidak terhad kepada perkara-perkara seperti berikut:

a) Keperluan Pembangunan Aplikasi SPB

b) Keperluan Pembangunan Modul Aplikasi untuk berintegrasi sebagai HUB dengan Sistem Pengurusan Aset Alih (SPA), Sistem Perbankan (EFT), Sistem Pengurusan Sumber Manusia (SUMBER), dan Sistem Pengurusan Stor (SPS).

c) Keperluan Perkhidmatan Sokongan dan Penyelenggaraan

d) Keperluan Serahan dan Dokumentasi

	1.4	Petender dikehendaki memberikan cadangan yang menarik, lengkap dan komprehensif bukan sahaja dari aspek teknikal tetapi juga meliputi kaedah pelaksanaan, pelan pemindahan teknologi dan perkhidmatan sokongan serta penyelenggaraan yang diberikan selepas Sistem Aplikasi SPB diterima oleh BERNAMA untuk pelaksanaan.  


2. KEPERLUAN PEMBANGUNAN SISTEM APLIKASI SPB

2.1	Secara amnya, SPB mesti menyokong keperluan operasi Jabatan Kewangan dan Akaun BERNAMA yang merangkumi keperluan mengurus dan mentadbir perakaunan BERNAMA.

2.2	SPB perlu mengandungi 17 Modul Asas Sistem Perakaunan: 

a) MODUL-1	LEJAR AM

b) MODUL-2 	BUKU TUNAI

c) MODUL-3 	AKAUN BELUM BAYAR

d) MODUL-4 	AKAUN BELUM TERIMA

e) MODUL-5 	BELANJAWAN

f) MODUL-6 	PEROLEHAN

g) MODUL-7 	PENGURUSAN ASET/INVENTORI

h) MODUL-8 	PENGURUSAN STOR/BEKALAN

i) MODUL-9 	PENGURUSAN PELABURAN

j) MODUL-10 	AKAUN SUBSIDIARI

k) MODUL-11 	GST

l) MODUL-12 	PENGURUSAN GAJI

m) MODUL-13 	KOS PROJEK

n) MODUL-14 	SISTEM PENGURUSAN MAKLUMAT

o) MODUL-15 	PORTAL

p) MODUL-16 	EFT

q) MODUL-17 	SETUP

2.3	Modul Asas Sistem Perakaunan hendaklah digunakan sebagai rujukan oleh petender semasa penyediaan cadangan penyelesaian aplikasi SPB. (seperti dalam LAMPIRAN C-3, Kelulusan daripada JKTAG)

2.4	Petender perlu mencadangkan arkitektur aplikasi yang dapat menambah nilai kepada sistem aplikasi yang hendak dibangunkan untuk pertimbangan BERNAMA.  

2.5	Pembangunan dan customisation SPB perlu mematuhi metodologi pembangunan sistem yang piawai. (seperti dalam LAMPIRAN C-3, Kelulusan daripada JKTAG)

2.6	Petender hendaklah mengemukakan cadangan penyelesaian bagi SPB yang diuruskan secara berpusat.

2.7	Penyelesaian yang dicadangkan hendaklah teguh (robust), boleh dipercayai (reliable), berprestasi tinggi dan scalable yang boleh dicapai dari mana-mana lokasi menggunakan pelbagai endpoint devices.

2.8	Petender hendaklah mengambilkira keperluan untuk mengintegrasikan mana-mana komponen yang relevan dalam SPB dengan perkhidmatan Jabatan Akaun seperti SPA, SUMBER, SPS Sistem Perbankan (EFT) dan lain-lain. 

2.9	Sistem yang dicadangkan oleh petender hendaklah mempunyai kemudahan untuk mengurus, mentadbir dan memantau perkhidmatan yang disediakan.

2.10	Petender harus membekal sebuah sistem web portal dan mobile apps yang boleh menampung lebih daripada seribu (1,000) concurrent users Access pada satu-satu masa dengan akses dari semua pejabat-pejabat Biro BERNAMA dan Ibu pejabat BERNAMA, Biro Antarabangsa, Pembekal dan Pelanggan melalui Aplikasi Web Portal.

2.11	Petender juga harus membekal sebuah sistem Aplikasi berasaskan secure webapps yang boleh menampung Empat puluh (40) concurrent users Access pada satu masa dengan akses dari sistem rangkaian dalaman (Private Intranet) BERNAMA.

2.12	Perisian SPB mesti dapat berfungsi atau digunakan melalui pelbagai platform (multi-platform or cross-platform).

2.13	Petender juga perlu nyatakan maklumat yang lebih lengkap dan terperinci seperti User license or Database license jika mencadangkan sistem berkonsep Commercially-Off-The-Shelf Supplied application.

2.14	Petender hendaklah mengemukakan dan menjelaskan ciri-ciri bagi semua fungsi yang ditawarkan dalam cadangan penyelesaian serta menerangkan keistimewaan atau kelebihannya.

2.15	Petender hendaklah menjelaskan bagaimana fungsi-fungsi utama dan sokongan SPB dapat diaplikasikan dalam urusan kerja harian di Jabatan Kewangan dan Akaun BERNAMA dengan memberi senario penggunaannya (user experience scenario).

2.16	Sistem yang dibekalkan hendaklah berkeupayaan untuk mengurus dan mentadbir secara komprehensif semua fungsi di dalam SPB.

2.17	Petender hendaklah mengemukakan dan menjelaskan ciri-ciri sistem pemantauan dan pentadbiran SPB.

2.18	Petender hendaklah mengemukakan cadangan terperinci berhubung pembangunan sistem aplikasi SPB mengikut format seperti  di LAMPIRAN D-1 dan mengisi serta memberi ulasan di Jadual Pematuhan seperti di LAMPIRAN D-6, LAMPIRAN D-7 dan LAMPIRAN D-8.


2.19	Pangkalan Data

2.19.1 Ciri-ciri pangkalan data yang diperlukan adalah seperti  
 berikut:

a) Auditability
Sistem SPB hendaklah mempunyai keupayaan untuk mengesan setiap penggunaan atau perubahan ke atas rekod dalam pangkalan data.

b) High Availability (HA)
Pangkalan Data SPB hendaklah berfungsi pada tahap minimum 99.5% daripada masa operasi keseluruhan sistem melainkan pada masa penyelenggaraan berjadual dijalankan.

c) Backup and Restore
Petender hendaklah menyediakan kemudahan untuk menjalankan backup and restore pangkalan data SPB termasuk manual prosedur backup/restore yang berkaitan.

d) Capacity/Performance
[bookmark: gjdgxs]Kapasiti dan Keupayaan Server pangkalan data SPB yang dicadangkan oleh petender mesti mengambil kira keperluan system load bagi menyokong 99.5% Service Level Agreement (SLA) projek ini dan mengambilkira perkembangan bilangan pengguna dan data.

e) Migration/Conversion
Petender dikehendaki mencadang dan melaksanakan pemindahan data dari pangkalan data lama perakaunan BERNAMA sedia ada kepada pangkalan data baru.

2.20	Keperluan Keselamatan Maklumat

2.20.1	Bagi tujuan kefahaman umum, terminologi ‘keselamatan maklumat’ yang digunakan adalah membawa maksud melindungi maklumat dan sistem-sistem maklumat dari akses, penggunaan, pendedahan, gangguan, pengubahsuaian, penelitian, pemeriksaan, rakaman atau kemusnahan yang tidak sah.

2.20.2	Petender hendaklah mengemukakan cadangan  aspek-aspek keselamatan maklumat yang boleh dilaksanakan sebagai langkah-langkah perlindungan (protective), pencegahan (preventive), pengesanan (detective) dan pemulihan (recovery) dalam usaha menjamin keselamatan maklumat SPB.

2.20.3	Dengan mengambilkira keperluan pada perenggan 20, petender hendaklah mengemukakan dan menjelaskan semua aspek keselamatan maklumat dan sistem dalam cadangan penyelesaian yang dikemukakan meliputi tetapi tidak terhad kepada aspek-aspek berikut:

a) Tadbir Urus Keselamatan Maklumat di mana petender dikehendaki menyediakan Standard Operating Procedure (SOP) bagi pengendalian fungsi-fungsi khusus SPB.

b) Panduan Keselamatan Sistem Aplikasi (Best Practice) bagi semua modul-modul SPB yang dibekalkan dan modul interfacing/Integration dengan aplikasi BERNAMA yang lain (jika ada).

c) Panduan Keselamatan Infrastruktur ICT (Best Practice) seperti server, sistem pengoperasian, sistem pangkalan data dan rangkaian.

d) Pengurusan identiti dan kawalan akses (Identity Provisioning and Management):


i. Cadangan penyelesaian yang dikemukakan oleh petender hendaklah berkeupayaan untuk mengurus identiti pengguna dan melaksanakan kawalan capaian kepada komponen-komponen di dalam SPB.

ii. Petender perlu mengambil kira kaedah pengurusan identiti dan kawalan akses yang sedia ada serta mengkonsolidasikan perkhidmatan tersebut.

iii. Petender hendaklah mengemukakan dan menjelaskan ciri-ciri keselamatan pengurusan identiti pengguna dan kawalan akses SPB yang dapat menjamin prinsip kerahsiaan dan integriti maklumat.

e) Sistem yang dibekalkan hendaklah berkeupayaan untuk mengurus dan mentadbir secara komprehensif semua komponen di dalam SPB. 

f) Perkhidmatan Keselamatan Maklumat Berpusat (CA) bagi pengesahan identiti pengguna JKA SPB 


2.20.4	Petender hendaklah berpandukan piawaian antarabangsa ISO 27001:2013 Information Security Management System (ISMS) yang mana turut merujuk kepada ISO 27002:2013 Code of Practice for Information Security bagi semua aspek yang bersesuaian dalam komponen-komponen penyelesaian SPB.

2.20.5	Petender hendaklah bersedia untuk melantik pihak ketiga dengan persetujuan pihak BERNAMA bagi melaksanakan Security Posture Accessment (SPA) sebagai satu program penilaian keselamatan ke atas aplikasi dan infrastruktur ICT SPB yang berkaitan dengannya.

2.20.6	Petender hendaklah membangunkan Pelan Pemulihan Bencana (Disaster Recovery Plan) yang meliputi tetapi tidak terhad kepada mekanisme penyimpanan dan pemulihan data (backup, redundancy, recovery). 

2.20.7	Petender hendaklah menjalankan proses penilaian pengurusan risiko yang lebih khusus bagi memastikan semua langkah dan komponen kawalan keselamatan (security controls or countermeasures) adalah berasaskan keperluan sebenar pelaksanaan SPB di BERNAMA.

2.21	Infrastruktur

2.21.1	Petender hendaklah mematuhi keperluan spesifikasi Infrastruktur seperti terdapat di dalam LAMPIRAN C-3. Cadangan terperinci berhubung infrastruktur perkakasan dan perisian bagi SPB perlu mengikut format seperti di LAMPIRAN D-2 dan di LAMPIRAN E-7, serta memberi ulasan di Jadual Pematuhan seperti di LAMPIRAN D-9. 


3. KEPERLUAN PELAKSANAAN PROJEK

3.1	Tempoh projek ini adalah tidak melebihi Enam Belas (16) bulan bagi pembangunan dan pelaksanaan sistem aplikasi SPB bermula dari tarikh Surat Setuju Terima (Letter of Acceptance) dikeluarkan.

3.2	Petender hendaklah menyediakan cadangan pelaksanaan projek yang meliputi tetapi tidak terhad kepada aspek-aspek seperti berikut:

a) Pengurusan projek

b) Kaedah dan metodologi pelaksanaan projek

c) Latihan dan pemindahan teknologi
3.3	Pengurusan Projek

3.3.1	Petender hendaklah mencadangkan dan menerangkan metodologi pengurusan projek yang telah terbukti untuk melaksanakan projek dan memenuhi keperluan kualiti projek.  Metodologi pengurusan projek yang digunakan mestilah setaraf dengan metodologi seperti Projects IN Controlled Environments (PRINCE 2), Project Management Professional (PMP) dan sebagainya.  Kaedah pengurusan projek yang akan dilaksanakan bagi SPB hendaklah diterangkan dengan terperinci.  Antara aspek-aspek pengurusan projek yang perlu dicadangkan dengan terperinci adalah seperti berikut:

a) Struktur organisasi projek

b) Project management office (PMO)

c) Jadual pelaksanaan projek

d) Project mobilization

e) Pemantauan dan pelaporan projek

f) Pengurusan risiko

g) Pengurusan isu

h) Quality assurance

i) Pengurusan perubahan

3.4	Latihan dan Pemindahan Teknologi (TOT)

3.4.1	Petender hendaklah mengemukakan pelan program latihan dan pemindahan teknologi bagi Pasukan Projek BERNAMA dan Pentadbir Sistem yang akan dilaksanakan semasa pelaksanaan SPB beserta kriteria bagi pengukuran kejayaan pelaksanaan program Latihan dan ToT. 

3.4.2	Petender hendaklah memastikan perlaksanaan TOT dilaksanakan sepanjang tempoh projek berlangsung bagi memenuhi keperluan pembangunan SPB dan sepanjang tempoh jaminan SPB.

3.4.3	Petender hendaklah memberi latihan produk kepada kumpulan pengurusan, kakitangan teknikal IT dan kumpulan pengguna bagi setiap komponen sistem SPB, peralatan dan perisian yang dibekalkan bagi peringkat asas, pertengahan dan lanjutan.

3.4.4	Petender hendaklah mengemukakan cadangan terperinci berhubung pelaksanaan projek SPB mengikut format seperti  di LAMPIRAN D-1 dan LAMPIRAN D-4 dengan mengisi serta memberi ulasan di Jadual Pematuhan seperti di LAMPIRAN D-10 dan LAMPIRAN D-11.


4. KEPERLUAN KHIDMAT SOKONGAN, PENYELENGGARAAN DAN WARANTI

4.1	Jenis Perkhidmatan, Skop dan Tempoh 

4.1.1	Petender 	dikehendaki memberi perkhidmatan sokongan dan penyelenggaraan dalam tempoh waranti ke atas SPB dan perisian selama dua (2) tahun manakala dalam tempoh tiga (3) tahun bagi perkakasan selepas BERNAMA mengeluarkan Sijil Penyerahan Projek (Project Handover Certificate) ke atas SPB. Dalam tempoh jaminan ini, semua khidmat baik pulih, penyelenggaraan dan penggantian alat-alat yang rosak hendaklah diberi secara percuma dan perkhidmatan hendaklah diberikan dengan kadar segera secara 24 jam/7 hari seminggu. 

4.1.2	Petender juga perlu mengemukakan Surat Perakuan daripada pengeluar/pembuat yang memperakukan peralatan dan perkhidmatan yang dibekalkan adalah tulen dan dapat berfungsi dengan baik dalam tempoh sekurang-kurangnya 5 tahun.


4.2	Service Level Agreement (SLA)

[bookmark: _1fob9te]4.2.1	Petender adalah tertakluk kepada jenis dan tahap perkhidmatan (Service Level Agreement) yang ditetapkan oleh BERNAMA merangkumi keseluruhan aspek SPB dari aspek sistem aplikasi, pangkalan data, rangkaian, perkakasan dan perisian.  Pematuhan turut meliputi kaedah dan tools bagi pengukuran serta penalti atau rebat ke atas bayaran yang boleh dikenakan oleh BERNAMA ke petender sekiranya SLA tidak dapat dipenuhi. (Rujuk kepada LAMPIRAN C-2: Jadual Pematuhan SLA) 


4.3	Helpdesk

4.3.1	Petender mesti mempunyai talian hotline supaya mudah dihubungi oleh pihak BERNAMA dalam urusan berkaitan dengan projek sepanjang tempoh penyelenggaraan.

4.3.2	Petender hendaklah menyediakan kemudahan sistem on-line meja bantuan (helpdesk) kepada BERNAMA bagi menerima, menyimpan, menyalurkan, mengesan, mengurus, diagnosis dan akhirnya menyelesaikan sebarang masalah dan/atau pertanyaan oleh BERNAMA yang berhubung dengan operasi SPB.

4.3.3	Petender hendaklah mengemukakan cadangan terperinci berhubung perkhidmatan sokongan, penyelenggaraan dan waranti bagi projek SPB mengikut format seperti  di LAMPIRAN D-1 dan mengisi serta memberi ulasan seperti di LAMPIRAN D-12.


5. KEPERLUAN SERAHAN DAN DOKUMENTASI

5.1	Petender perlu menyediakan keseluruhan serahan dan dokumentasi yang akan dihasilkan dan diserahkan kepada BERNAMA termasuk manual-manual panduan perkakasan, panduan perisian, Standard Operating Procedures (SOP), panduan sistem aplikasi dan sebagainya dalam sekurang-kurangnya tiga (3) salinan hardcopy dan satu (1) salinan softcopy.

5.2	Petender hendaklah menyediakan dokumen-dokumen seperti di senarai namun tidak terhad kepada yang disenaraikan:  

a) Dokumentasi keperluan dan rekabentuk (termasuk Business Requirement Study (BRS), User Requirement Study (URS), System Requirement Study (SRS), reka bentuk seni bina, rekabentuk antara muka, reka bentuk pangkalan data, gambar rajah carta aliran data, timeline dan aliran proses).

b) Dokumentasi Operasi dan Pentadbiran SPB

c) Dokumentasi sistem SPB

d) Dokumen Pelan Ujian 

e) Laporan Ujian (Equipment Acceptance Test(EAT), User Acceptance Test (UAT), Pre Acceptance Test (PAT), Final Acceptance Test (FAT), Unit Test (QC1), Stress Test (QC2), Integration Test, Performance Test (QC3), Pre Production Test (Final QC), Post Production Test,   GOLIVE )

f) Dokumentasi Pembangunan Sistem SPB (Source Code)

g) Manual pengguna SPB dan Manual Pentadbir SPB

5.3	Semua dokumentasi dan manual tersebut perlu original dan hendaklah dilabelkan “ASAL”.  Dokumen-dokumen dan manual tersebut adalah menjadi hak milik eksklusif BERNAMA.

5.4	Petender hendaklah menyediakan manual/dokumentasi dengan percetakan berkualiti tinggi dan mengikut standard yang diterima oleh BERNAMA.

5.5	Petender hendaklah menyediakan semua manual pengguna dalam dwi bahasa (Melayu dan Inggeris) dalam cara yang jelas dan mudah difahami.

5.6	Petender hendaklah mengemukakan cadangan terperinci berhubung keperluan serahan serta dokumentasi bagi projek SPB mengikut format seperti  di LAMPIRAN D-1 dan mengisi serta memberi ulasan seperti di LAMPIRAN D-13.

___________________________________________________________________
   	                                                                                                                    ms 2/13
                                                                                                                    SULIT

